ประจำวันไม่มา10กว่าวันแล้วค่ะ ก่อนหน้านี้มีอะไรกับแฟนแต่ใส่ถุงยางอนามัยป้องกันทุกครั้ง มีโอกาสที่จะตั้งครรภ์ไหมคะ ประจำเดือนมาล่าสุด29 เม.ย.64 - 4 พ.ค.64ค่ะ จนวันนี้วันที่12ม.ย.64 ประจำเดือนยังไม่มาเลยค่ะ ตอนนี้เครียดมากที่ประจำเดือนไม่มา😂
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%จากที่กล่าวมาจึงมีโอกาสตั้งครรภ์ได้น้อยค่ะ ประจำเดือนปกติควรจะมาไม่เกิน 35 วันจากรอบก่อน การที่ประจำเดือนมาช้า อาจมีสาเหตุอื่นๆนอกจากการตั้งครรภ์เช่น ภาวะถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ได้แต่ควรตรวจเรื่องการตั้งครรภ์ให้แน่ชัดก่อนค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป